Tuire Kaimio

Tuire Kaimio (s. 8. helmikuuta 1973 Espoo) on suomalainen eläintenkouluttaja ja tietokirjailija.

Tausta 
Kaimio on viihtynyt eläinten parissa lapsuudesta saakka. Kaimion isoisä työskenteli mainoskuvaajana, mutta itse hän ei kuitenkaan varsinaisesti pyrkinyt elokuva-alalle. Kaimio tutustui esiintyviin eläimiin jo päiväkerhossa, johon opettaja toi vierailemaan sirkuseläimiä. Tuiren ollessa kymmenvuotias Kaimion perhe muutti Saksaan. Kaimio kävi Saksassa biologiapainotteista koulua. Biologianopettaja koulutti myös eläinnäyttelijöitä, ja hän oli monet vuodet Kaimion oppi-isänä.

Ura 
Kaimio kouluttaa eläimiä esiintymään elokuvissa ja teatterissa. Hän on kouluttanut muun muassa Myrsky-elokuvan kaukasianpaimenkoirat, Poika ja ilves -elokuvan ilveksen, VR:n mainosten kyyhkyset ja Olvi-mainosten Jeppe-koiran. Kaimio on kouluttanut tuhansia eläimiä. 

Hän myös luennoi eläinten käyttäytymisestä ja kouluttamisesta ja on kirjoittanut aiheesta kirjoja. Kaimio on myös kirjoittanut kolumneja Yleisradion verkkosivuille . 

Kaimio tekee työtään aina eläinten ehdoilla. Eläimen opettaminenkaan ei onnistu, jos se on stressaantunut tai väsynyt. Kuvauksissa Kaimio joutuu usein huolehtimaan esimerkiksi siitä, että eläin saa tarpeeksi taukoja, koska kuvausryhmä ei aina ole tietoinen siitä, mitä eläimeltä voi vaatia. 

Kaimion eläintenkäsittelytaitoja arvostetaan myös ulkomailla, ja vuonna 2006 hän oli Nepalissa opastamassa paikallisia asukkaita norsujen käsittelyssä. Norsujenkoulutusprojekti on WWF:n ja WSPA:n rahoittama, ja sen tarkoitus on kehittää työnorsujen koulutusta inhimillisemmäksi.

Kaimio on ollut mukana myös tutkimushankkeissa.

Poliittinen toiminta 
Tuire Kaimio oli ensmmäistä kertaa ehdolla poliittiseen tehtävään vuoden 2019 eduskuntavaaleissa vihreiden listalta. Lyhyestä ja vaatimattomasta kampanjasta huolimatta Kaimio sai 3166 ääntä jo oli lähellä päästä kansanedustajaksi. 

Hän oli vihreiden ehdokas vuoden 2021 kuntavaaleissa Vantaalla ja tuli valituksi kaupunginvaltuustoon .

Hän oli ehdolla myös vuoden 2022 aluevaaleissa ja tuli valituksi Vantaa-Keravan hyvinvointialueen valtuustoon.

Kaimio oli ehdolla vuoden 2023 eduskuntavaaleissa, joissa hän sai 2 828 ääntä.

Kirjoja
 Tuikun eläinkoulu (1998)
 Anni ja susi (2000)
 Pennun kasvatus (2002)
 Hevosen kanssa (2004)
 Eläinnäyttelijöitä (2005)
 Hevonen: ensimmäinen oppaani (2006)
 Koirien käyttäytyminen (2007)
 Hevosen kanssa: hevosen käyttäytyminen, Kaimio&Tallberg (WSOY 2012)
 Hevosen kanssa: hevosen peruskoulutus, Kaimio&Tallberg (WSOY 2013)
 Hevosen kanssa: Jatkokoulutus, Kaimio&Tallberg (WSOY 2013)

Filmografia  
Poika ja ilves, 1998
Silmä silmästä, 1999
Hurja joukko, 2002 (televisiosarja)
Partanen, 2003
Vasikantanssi, 2003 (televisiosarja)
Venny, 2003 (televisiosarja)
Raid, 2003
Kirje isältä, 2003 (televisiosarja)
Pelkovaara, 2004 (televisiosarja)
Salatut elämät (tel3evisiosarja)
Pelikaanimies, 2004
Perkele, 2004 (lyhytelokuva)
Pieni rakkaustarina, 2004 (televisiosarja)
Julma huvi (televisiosarja)
Tahdon asia, 2005 (televisiosarja)
Unna ja Nuuk, 2006
Jadesoturi, 2006
Lemmikkiopisto, 2006 (televisiosarja)
Villi katse, 2006
Myrsky, 2008
Käsky (2008)
Havukka-ahon ajattelija (2009)
Vuosaari (2012)
Päin seinää (2014)
Onneli ja Anneli (2014)
Ei kiitos (2014)
Onnelin ja Annelin talvi (2015)
Napapiirin sankarit 2 (2015)
Häiriötekijä (2015)
Risto Räppääjä ja yöhaukka (2016)
Onneli, Anneli ja salaperäinen muukalainen (2017)
Ei yhteyttä (2017)
Tuntematon sotilas (2017)
Valtakunnat (2018)
Onneli, Anneli ja nukutuskello (2018)
Ailo, pienen poron suuri seikkailu (2018)
Teräsleidit (2020)
Sihja (2021)
Kiljuset! (2022)
Napapiirin sankarit 4 (2022)

Palkinnot 
 WSOY:n kirjallisuussäätiön palkinto 2007
 Tietokirjailijat ry:n palkinto 2012

Lähteet

Aiheesta muualla
 Tuire Kaimion kolumneja ja artikkeleita
 
 Tuire Kaimion kolumneja YLE:n verkkosivuilla
 Norsujenkoulutusprojekti WWF. (Internet Archive)

Tuire Kaimio mediassa 
 Herold, Kia: Eläinnäyttelijöiden kouluttaminen vaatii herkkyyttä Animalia-lehti. 1/2005. (Internet Archive)
 Pietiläinen, Jari: Näin syntyi Patu-koiran kuolinkohtaus Napapiirin sankareihin – Helpon näköinen kohtaus voi olla eläinnäyttelijälle kinkkisin Länsiväylä. 26.1.2023
 Pukka, Linda: Kun elokuvassa tai tv-sarjassa on eläinnäyttelijä, apuun kutsutaan Tuire Kaimio: "Ahmat tuntuvat oppivan nopeammin kuin me ihmiset. YLE. 2.11.2021
 Kokenut eläintenkouluttaja antoi vinkkinsä koiranpennun kasvatukseen: Studiossa ohjeita kuunnelleen Hille-pennun yllätti jano – onneksi apu oli lähellä! MTV uutiset. 12.12.2020
 Dahlbom, Taika: Tuire Kaimio sai villieläimet mukaan poroelokuvaan ilman kouluttamista – Kärppä sai oman puuhamaan, utelias orava maahan jäädytetyn kävyn, Ailo teki mitä tahansa jäkälän eteen Helsingin Sanomat. 15.12.2018
 Koponen, Jenni-Maarit: Ailo-poron ensimmäinen vuosi oli taistoa Lapissa – luontoelokuvan kuvauksissa jännitettiin selviääkö päätähti hengissä YLE 7.12.2018
 Halminen, Laura: Tutkimus: Koirat kuuntelevat puhetta kuin ihmiset – kouluttaja kertoo, miksi ne voivat silti olla puolikuuroja Helsingin Sanomat. 3.12.2014
 Ollikainen, Tarja: Kouluttaja saa lehmänkin kävelemään kumisaappailla Helsingin Sanomat. 12.8.2008
 Korpimo, Ritva: Tuire Kaimio opettaa eläimen näyttelemään Helsingin Sanomat. 12.4.2003

Suomalaiset tietokirjailijat
Suomalaiset elokuva-alan henkilöt
Vuonna 1973 syntyneet
Elävät henkilöt